A Törvényszék (kilencedik tanács) 2021. június 2‑i ítélete –

Olaszország kontra Bizottság

(T‑718/17. sz. ügy)

„A nyelvhasználatra vonatkozó szabályok – Építőipari tanácsosok és asszisztensek felvételére irányuló nyíltversenyvizsga‑felhívások – Nyelvismeret – A versenyvizsgák második nyelve kiválasztásának három nyelvre való korlátozása – 1. sz. rendelet – A személyzeti szabályzat 1d. cikkének (1) bekezdése, 27. cikke és 28. cikkének f) pontja – Nyelven alapuló hátrányos megkülönböztetés – Szolgálati érdek – Arányosság”

1. Európai Unió – A nyelvhasználatra vonatkozó szabályok – 1. sz. rendelet – Hatály – Az intézmények és személyi állományuk közötti kapcsolatok – Bennfoglaltság különös szabályozási rendelkezések hiányában (1. tanácsi rendelet, 1. és 6. cikk) (lásd: 35. pont)

2. Tisztviselők – Versenyvizsga – Nyílt versenyvizsga lefolytatása – A vizsgákon való részvétel nyelvei – A második nyelv kiválasztásának korlátozása – Nyelven alapuló hátrányos megkülönböztetés – A szolgálati érdekre tekintettel való igazolás – Az arányosság elvének tiszteletben tartása (Személyzeti szabályzat, 1d. cikk, (1) és (6) bekezdés, 27. cikk, és 28. cikk, f) pont, III. melléklet, 1. cikk, (1) bekezdés, f) pont; 1. sz. tanácsi rendelet, 1. cikk) (lásd: 36–42., 66., 69. és 70. pont)

3. Tisztviselők – Versenyvizsga – Nyílt versenyvizsga lefolytatása – A vizsgákon való részvétel nyelvei – A második nyelv kiválasztásának korlátozása – Bírósági felülvizsgálat – Terjedelem (Személyzeti szabályzat, 1d. cikk) (lásd: 43., 44. pont)

4. Megsemmisítés iránti kereset – Jogalapok – Az indokolás hiánya vagy elégtelensége – Az érdemi jogszerűségre vonatkozó jogalaptól elkülönülő jogalap (EUMSZ 263. cikk) (lásd: 48. pont)

5. Tisztviselők – Versenyvizsga – Nyílt versenyvizsga lefolytatása – A vizsgákon való részvétel nyelvei – A második nyelv kiválasztásának korlátozása – Nyelven alapuló hátrányos megkülönböztetés – A szolgálatnak a feladataikat azonnal ellátni képes személyek felvételéhez fűződő érdekére alapított igazolás – Megengedhetetlenség (Személyzeti szabályzat, 1d. cikk, (1) és (6) bekezdés, 27. cikk, és 28. cikk, f) pont, III. melléklet, 1. cikk, (1) bekezdés, f) pont; 1. sz. tanácsi rendelet, 1. cikk) (lásd., 62–64., 79–82., 89–91., 125–127., 141., 158., 159., 163., 172., 174. pont)

6. Tisztviselők – Versenyvizsga – Nyílt versenyvizsga lefolytatása – A vizsgákon való részvétel nyelvei – A második nyelv kiválasztásának korlátozása – Nyelven alapuló hátrányos megkülönböztetés – Költségvetési és működési korlátokra alapított igazolás – A kiválasztási eljárás jellegére alapított igazolás – Megengedhetetlenség (Személyzeti szabályzat, 1d. cikk, (1) és (6) bekezdés, 27. cikk, és 28. cikk, f) pont, III. melléklet, 1. cikk, (1) bekezdés, f) pont; 1. sz. tanácsi rendelet, 1. cikk) (lásd: 93., 94. pont)

7. Tisztviselők – Versenyvizsga – Nyílt versenyvizsga lefolytatása – Az Európai Személyzeti Felvételi Hivatal (EPSO) és a pályázók közötti kommunikációban használatos nyelvek – Korlátozás – Megengedhetőség – Indokolás – A szolgálati érdekre tekintettel való igazolás – A pályázókkal szembeni egyenlő bánásmód elvének tiszteletben tartása (Személyzeti szabályzat, 1d. cikk, (1) és (6) bekezdés, III. melléklet, 1. cikk; 1. sz. tanácsi rendelet, 2. és 5. cikk) (lásd: 182–184. pont)

8. Tisztviselői kereset – Megsemmisítést kimondó ítélet – Joghatások – Nyíltversenyvizsga‑felhívások megsemmisítése – A kiválasztott pályázók jogos bizalma – A már lezajlott felvételek megkérdőjelezésének hiánya (EUMSZ 266. cikk) (lásd: 189. pont)

Tárgy

Az épületüzemeltetési mérnökök (beleértve a környezet és épületgépészmérnököket is) (AD 6) tartaléklistájának létrehozása céljából szervezett, EPSO/AD/342/17 számú nyílt versenyvizsgára vonatkozó felhívás, valamint az először is az építési koordinátorok/technikusok (épületek) (1. profil), másodszor a klimatizációs, elektromechanikai és elektrotechnikai épületkoordinátorok/technikusok (2. profil) és harmadszor a munkavédelmi/épületbiztonsági asszisztensek (3. profil) (AST 3) tartaléklistájának létrehozása céljából szervezett, EPSO/AST/141/17 számú nyílt versenyvizsgára vonatkozó felhívás (HL 2017. C 242 A, 1. o.) megsemmisítése iránt az EUMSZ 263. cikk alapján benyújtott kérelem.

Rendelkező rész

1) A Törvényszék megsemmisíti az épületüzemeltetési mérnökök (beleértve a környezet‑ és épületgépész‑mérnököket is) (AD 6) tartaléklistájának létrehozása céljából szervezett, EPSO/AD/342/17 számú nyílt versenyvizsgára vonatkozó felhívást, valamint az először is az építési koordinátorok/technikusok (épületek) (1. profil), másodszor a klimatizációs, elektromechanikai és elektrotechnikai épületkoordinátorok/technikusok (2. profil) és harmadszor a munkavédelmi/épületbiztonsági asszisztensek (3. profil) (AST 3) tartaléklistájának létrehozása céljából szervezett, EPSO/AST/141/17 számú nyílt versenyvizsgára vonatkozó felhívást.

2) A Törvényszék az Európai Bizottságot kötelezi saját költségeinek, valamint az Olasz Köztársaság részéről felmerült költségeknek a viselésére.